નવી દિલ્હીઃ તાજેતરમાં જ સોશિયલ મીડિયા, ખાસ કરીને વ્હોટ્સએપ પર અફવાઓ ફેલાયા બાદ લોકોને મારી મારીને તેમની હત્યા કરવાની ઘટનાઓ સામે આવી હતી. જોકે હવે આ મામલે કેન્દ્ર સરકારે વ્હોટ્સએપને નિર્દેશ આપ્યો છે, જેમાં કહેવામાં આવ્યું છે કે, બિનજરૂરી અને ઉશ્કેરણીજનક મેસેજીસને પોતાનું પ્લેટફોર્મ બનાવતા રોકવામાં આવે. ઇલેક્ટ્રોનિક્સ એન્ડ ઇન્ફોર્મેશન ટેક્નોલૉજી મિનિસ્ટ્રીએ વ્હોટ્સએપને ચેતવણી આપતા કહ્યું છે કે, ફેસબુકનો માલિકી હક ધરાવતી કંપની પોતાની જવાબદારીથી મોં ન ફેરવી શકે.